สวัสดีค่ะพอดีว่าหนูผ่าตัดก้อนที่เต้านมได้1อาทิตย์แล้ว แต่หนูไม่รู้ต้องไปตัดไหมวันไหน หนูเลยอยากทราบว่าหนูต้องไปตัดไหมหลังผ่าตัดกี่อาทิตย์คะ
สวัสดีค่ะ ส่วนใหญ่แล้ว แพทย์มักจะใช้ไหมชนิดไม่ละลายในการเย็บแผลภายนอกที่ผิวหนัง ดังนั้น หากยังเห็นไยู่ ก็แสดงว่าไม่ใช่ไหมละลาย และควรต้องไปตัดไอก โดยส่วนใหญ่ก็จะเริ่มตัดไหมได้ตั้งแต่ 7 วันขึ้นไป ทั้งนี้ แพทย์จะดูแผลที่เย็บไว้ก่อน ว่าผิวหนังมีการสมานติดกันดีหรือยัง หากติดกันดีแล้ว ก็สามารถตัดไหมได้ หากยังติดไม่ดี อาจรอดูไปอีกซักระยะแล้วจึงตัดออกค่ะ ดังนั้น หากผ่านมาเกิน 1 สัปดาห์แล้ว ก็ควรไปพบแพทย์เพื่อดูบาดแผลและตัดไหมให้ค่ะ